Neðsta hæðin er ónýt og var eldurinn kominn inn í veggi og upp á aðra hæð þegar slökkviliðsmenn náðu tökum á honum . Vísir / Tryggvi Páll Maðurinn sem handtekinn var í nótt í tengslum við bruna á Akureyri hefur verið látinn laus . Þá miðar rannsókn á brunanum vel , samkvæmt Lögreglunni á Norðurlandi eystra . Eldur kom upp í íbúðarhúsi við Sandgerðisbót á Akureyri og var slökkviliðið kallað út um klukkan hálf tvö . Eldurinn mun hafa kviknað á neðstu hæð hússins og voru tvær manneskjur í íbúð á miðhæð hússins . Viðkomandi komust út af sjálfsdáðum og tilkynntu eldinn .